Scones, το τέλειο συνοδευτικό για το τσάι
Αυτή είναι μία από τις πιο απλές και παραδοσιακές συνταγές για τα σκοτσέζικα σκόουνς, τα οποία εκτός από τον καφέ και το τσάι συνοδεύουν ιδανικά και ένα φλιτζάνι μάτε (το τυπικό αργεντίνικο ρόφημα).
500 γρ. αλεύρι για όλες τις χρήσεις , 30 γρ. μπέικιν πάουντερ , 130 γρ. ζάχαρη + επιπλέον για το γαρνίρισμα , 100 γρ. βούτυρο αγελάδος, κομμένο σε κομματάκια , 250 γρ. κρέμα γάλακτος με 35% λιπαρά , 2 αυγά + 1 ακόμα για το γαρνίρισμα , 1 βανίλια , λίγο αλάτι , 1 φλιτζάνι σταφίδες της αρεσκείας μας
Για να φτιάξουμε τα scones, σε ένα μπολ βάζουμε το αλεύρι με το βούτυρο και τα τρίβουμε μεταξύ τους με τις άκρες των δαχτύλων μας, να γίνουν ψίχουλα.Συμπληρώνουμε όλα τα στεγνά υλικά (μπέικιν, αλάτι, βανίλια, ζάχαρη).Σε αυτό το μείγμα ρίχνουμε τα 2 αυγά και την κρέμα, ανακατεύοντας με όσο το δυνατόν λιγότερες κινήσεις.Λίγο πριν ομογενοποιηθεί το μείγμα, ρίχνουμε και τις σταφίδες.Αφήνουμε τη ζύμη στο ψυγείο για περίπου 20 λεπτά.Τη βγάζουμε και την ανοίγουμε με έναν πλάστη σε χοντρό φύλλο πάχους 1 εκατοστού.Κόβουμε στρογγυλά κομμάτια με διάμετρο περίπου 5 εκατοστά ή αν προτιμάμε και μεγαλύτερα, μέχρι 10 εκ.Τα αλείφουμε με το χτυπημένο αυγό και τα πασπαλίζουμε με ζάχαρη.Ψήνουμε τα scones σε προθερμασμένο φούρνο στους 180°C για 15 λεπτά.
Αλεύρι (ζύμες),Σταφίδες